**קצת מידע היסטורי על וילנה**.

נהר הנריס שחוצה את וילנה לאורכה מגיע מבלרוסיה ונקרא בבלרוסיה בשם וילייה ומתחבר בוילנה עם יובל שנקרא בשם וילנלה, וביחד ממשיכים עד קאונס (קובנה) שם הוא מתחבר עם נהר הנמונאס וביחד ממשיכים ונשפכים לים הבלטי בנתיב שפעם שימש כנתיב תובלה מסחרי חשוב.

וילנה העיר נוסדה לפי המקורות השונים בשנת 1323 ע"י**גדימינאס** שהיה הדוכס הגדול של דוכסות ליטא וכן המלך היחידי של ליטא (כל שאר השליטים נקראו הדוכסים הגדולים). העיר שמשה כבירת ליטא בתקופות שונות, אולם בתקופה שבין 1922 ל 1939 בין שתי מלחמות העולם בזמן שליטא הייתה עצמאית, שמשה העיר קאונס (קובנה) כעיר הבירה הזמנית כיוון שוילנה הייתה כבושה על ידי הפולנים.  בשנת 1940 סופחה ליטא לבריה"מ ואז הוחזרה לליטא על ידי הרוסים אבל נכבשה ע"י הגרמנים מידי הרוסים ב 1941 . לאחר כמעט 3 שנים נכבשה חזרה ושוחררה על ידי הצבא האדום ואז הפכה ליטא לחלק מהאימפריה הסובייטית עד לשחרורה בתחילת שנות ה 90. כיום אוכלוסיית העיר מעורבת וכוללת כ 60 אחוז ליטאים, רוסים שהובאו לכאן בעיקר בתקופת סטאלין בכוונה תחילה לשנות את היחס הדמוגרפי, וכן אחוז גבוה יחסית של פולנים זכר לתקופה שוילנה היתה תחת שלטון פולני חלק די גדול של התושבים הפולנים לא מדברים ליטאית עד היום בליטא חיו עד מלחמת העולם השנייה כ 250000 יהודים מתוכם כ 80,000 יהודים בוילנה. למעלה מ % 90  מיהדות ליטא נרצחו על ידי הנאצים בעזרת משתפי פעולה ליטאים. אולם יש לציין יחד עם זאת שהיו גם מספר לא מבוטל של ליטאים שעזרו ליהודים להתחבא או לברוח גם כשידעו שזה עלול לעלות להם בחייהם וחיי משפחתם. כיום יש למעלה מ 800 ליטאים בעלי תואר חסידי אומות העולם שהוא אחד מהיחסים הגבוהים ביותר יחסית למספר התושבים.

ליטא גם תחת המשטר הסובייטי נחשבה למפותחת ולמתקדמת מבין המדינות הקומוניסטיות האחרות מבחינת כוח העבודה ואיכות עובדיה ומוצריה. בתקופה הקומוניסטית פעלו בליטא הרבה מאד מפעלים יחסית לגודלה שהתוצרת שלה הייתה מיועדת כמעט כולה להישלח למרחבי בריה"מ. הרפובליקה החדשה לא השכילה לתחזק את המפעלים ופרטה את כל המפעלים עם קבלת העצמאות ומה שקרה שרוב המפעלים התחסלו והשטחים שלהם נמכרו במחירים לא ריאליים. רוב המפעלים של היום הם בעיקר בנייה חדשה או מפעלים ישנים שעברו שיפוץ יסודי כיוון שרמת הבניה הסובייטית שבנתה כאן מפעלים רחוקה מאד מהרמה האירופית שדרושה לשם ייצור

**וילנה של היום**

וילנה של היום היא תערובת של עיר עתיקה ועיר מודרנית לכל דבר. הקניונים מפוארים וכל המותגים העולמיים מוצגים כאן. העיר יחסית זולה במיוחד מחירי המסעדות

ניתן למצוא בוילנה העתיקה הרבה מקומות עם זכר למורשת יהודית מפוארת שחלפה מהעולם

הרבה אנשים ברחוב מדברים אנגלית במיוחד צעירים ורוב התושבים יהיו אדיבים לזרים וינסו לעזור כמיטב יכולתם

**תחבורה ציבורית**

לוילנה העיר תחבורה ציבורית יעילה ולא יקרה יחסית. רק השנה הועלו מחירי הנסיעה הציבורית אחרי כמעט 8 שנים ללא שינוי. כיום  נסיעה של 30 דקות תעלה כ 0.64 יורו וכרטיס יומי 24 שעות 0,93 יורו. כרטיס ל 72 שעות 6,10 יורו ול 10 ימים 11,90 יורו. התחבורה הציבורית פועלת 365 יום בשנה אם כי בסופי שבוע התדירות נמוכה יותר.

שירות האוטובוסים הבינעירוני יעיל עם אוטובוסים חדישים, אלא שלערים קטנות ולא מרכזיות יש ונעשה עדיין שימוש באוטובוסים ישנים.

קווי הרכבת מכסים למעשה רק שני קווים עיקריים שאחד מהם הוא קו ארוך מוילנה לקלייפדה דרך שיאולאי.

קווים רכבת בינלאומיים קיימים ל**מינסק** (בילרוסיה), **מוסקבה** **וסנט פטרסבורג** אם כי הקו לסנט פטרסבורג עומד כנראה להתבטל בשנת 2015 . הקו ל**וורשה** אולי יחדש את ימיו עקב שיפוץ המסילה והתאמתה לסטנדרט האירופי, אם כי אין לוח זמנים מוגדר לחידוש הקו.

אין רכבת בין וילנה וריגה והנסיעה בין ערים אילו נעשית בעיקר באוטובוסים.

מחיר נסיעה באוטובוס וילנה - ריגה כ 30 יורו אם כי לפעמים יש מבצעים של חברות האוטובוסים.

**מחירי הנסיעה במוניות** נעים בין 0,59 יורו לקילומטר ועד 0,75 יורו לק"מ.

לדוגמא נסיעה לטירת טרקאי במונית תעלה כ 18.00 יורו לכיוון אחד.

נסיעה לקאונס במונית תעלה כ 60 יורו ולדרוסקיננקאי 75 יורו.

מחיר נסיעה במונית שירות בעיר עולה יורו . נסיעה במונית שירות בינעירונית לדוגמא לקאונס עולה כ 12 יורו אבל חייבים להמתין שהמונית תתמלא. **מוניות לנסיעות בעיר חייבים להזמין בטלפון אם לא רוצים לשלם מחיר מופקע ע"י חאפרים. ראו הוזהרתם!**

**חנויות מזון ומרכזי קניה**

בוילנה יש 4 מרכזי קנייה\קניונים גדולים (**אקרופוליס, אירופה, אוזאס, פנורמה**) ברמה גבוהה כי כולם נבנו בעשור האחרון.

המרכזים וגם חנויות העוגן כולל חנויות המזון פועלות כל השנה כולל סופי שבוע.

כל הסופרמרקטים עובדים כל השנה ושעות הפתיחה בד"כ בין 8 בבוקר ל 20:00 בערב המרכולים הגדולים עובדים עד 22:00 וגם הם 365 יום בשנה כולל כריסטמאס.

 במסעדות המחירים הרבה יותר זולים מהארץ, ובתי הקפה גם הרבה יותר זולים. כוס קפה עולה כיורו עד 2 יורו בערך במקומות יקרים יותר. קפה לטה בין יורו וחצי לשניים תלוי במיקום. עוגות נמכרות בערך במחירי קפה, בין יורו ל 2 תלוי במיקום.

מידע נוסף בכתבה הבאה

מני  meny@erdves.lt